Obrazac A-2

**REZIME PROGRAMA OBUKE**

|  |
| --- |
| **Naziv programa obuke** |
| **MULTISEKTORSKI PRISTUP U SPROVOĐENJU ZAŠTITNE MJERE PSIHOSOCIJALNOG TRETMANA** |

|  |
| --- |
| **Autor, odnosno koautor programa obuke** |
| NVO SOS telefon za žene i djecu žrtve nasilja Podgorica |

|  |
| --- |
| **Realizator programa obuke** |
| Biljana Zeković - direktorica SOS telefona za žene i djecu žrtve nasilja Podgorica  Nikolina Boljević- psihološkinja  Martina Vučelić- stručna saradnica  Rajko Raičević – Psihijatar  Mirjana Varagić – Psihijatrica  Nataša Vuković – Psihološkinja  Slađana Ognjanović –dpl.socijalna radnica  Radmila Anđić – Vms. Medicinska sestra  Hatidža Nelaj - Novinarka |

|  |
| --- |
| **Kontakt osoba (telefon i e-mail)** |
| Nikolina Boljević  Mob: 067 456 720  E mail: [podrska.sospodgorica@gmail.com](mailto:podrska.sospodgorica@gmail.com) |

|  |
| --- |
| **Ciljevi i zadaci programa obuke i oblast socijalne i dječje zaštite na koju se odnose** |
| ***Opšti cilj programa:***  Unaprijediti multisektorsku saradnju u sprovođenju zaštitne mjere psihosocijalnog tretmana, uz jasno definisanje uloga i odgovornosti svih sistema, s ciljem povećanja bezbjednosti članova porodice.  **Specifični ciljevi programa:**   * Obezbijediti sveobuhvatan uvid u pravni okvir, teorijske osnove i ključne ciljeve zaštitne mjere psihosocijalnog tretmana za počinioce nasilja u porodici. * Povećati znanje učesnika/ca o svrsi i principima psihosocijalnog tretmana, postupcima za njegovo sprovođenje, značaju multisektorske saradnje i mjerama za povećanje bezbjednosti članova porodice. * Osnažiti stručnjake iz različitih sektora za efikasno sprovođenje zaštitne mjere kroz upoznavanje sa strukturom tretmana i specifičnostima uloga i odgovornosti svakog sektora. |

|  |
| --- |
| **Sadržaj programa obuke** |
| U skladu sa specifičnim ciljevima program obuke se realizuje kroz 5 modula:  **Modul 1. "Psihosocijalni tretman počinilaca nasilja: Pravni okvir, teorijske osnove i ciljevi"**   * Pravni okvir i iskustvo najbolje prakse * Teorijska zasnovanost * Ciljevi psihosocijalnog tretmana počinioca nasilja u porodici   **Modul 2. Planiranje i sprovođenje psihosocijalnog tretmana sa fokusom na bezbjednost članova porodice i procjenu rizika**   * Osnovni principi psihosocijalnog tretmana počionioca nasilja u porodici * Izrada plana sprovođenja psihosocijalnog tretmana * Učestvovanje svih aktera u psihosocijalnom tretmanu i procjenjivanje rizika od daljeg nasilja * Postupci i koordinisana djelovanja stručnog tima i drugih nadležnih institucija u cilju povećanja bezbjednosti članova porodice   **Modul 3. Struktura psihosocijalnog tretmana**   * Pripremna faza * Centralna faza sprovođenja tretmana * Način održavanja tretmanskih susreta u centralnoj fazi * Sadržaj tretmanskih susreta u centralnoj fazi - ilustracija mogućih tema * Faza završavanja tretmana   **Modul 4. Praćenje ponašanja počinioca nasilja tokom tretmana i potrebne kompetencije voditelja/ke psihosocijalnog tretmana**   * Praćenje ponašanja počinioca tokom tretmana-uloga svih sistema * Ilustracija otpora počinioca nasilja i moguće reagovanje voditelja * Potrebne kompetencije voditelja/ke psihosocijalnog tretmana   **Modul 5. Elementi ličnog plana bezbjednosti za žrtvu porodičnog nasilja-multisektorski pristup**   * **Izrada plana za hitne situacije i trenutke neposredne opasnosti** * **Bezbjednost tokom veze i nakon prekida sa nasilnim partnerom** * **Zaštita dokumenata, djece i mentalnog zdravlja, uz uključivanje podrške iz zajednice**   Program je usmjeren na jačanje kapaciteta stručnjaka iz različitih sektora za efikasnu primjenu multisektorskog pristupa sprovođenju mjere psihosocijalnog tretmana, uz poseban fokus na bezbjednost članova porodice i međuinstitucionalnu saradnju u sistemu zaštite od nasilja. |

|  |
| --- |
| **Kompetencije koje će program obuke razvijati** |
| Program je usmjeren na razvoj sljedećih profesionalnih i međusektorskih kompetencija kod polaznika/ca:   * Razumijevanje pravnog i institucionalnog okvira za zaštitu od nasilja u porodici i uloge psihosocijalnog tretmana unutar tog okvira. * Sposobnost intersektorske saradnje u cilju sprovođenja mjera zaštite, uključujući tretman počinilaca nasilja i zaštitu žrtava. * Primjena principa rodne ravnopravnosti i ljudskih prava u planiranju i realizaciji aktivnosti u okviru sistema zaštite. * Korišćenje znanja o procjeni rizika i planiranju bezbjednosti za podršku žrtvama nasilja. * Razvijanje pristupa koji osigurava koordinisano djelovanje svih relevantnih aktera (institucija i organizacija) u okviru multisektorskog odgovora. |

|  |
| --- |
| **Ciljna grupa profesionalaca kojima je obuka namijenjena** |
| Program obuke je namijenjen zaposlenima i volonterima, stručnim radnicima/ama, stručnim saradnicima/ama u institucijama i organizacijama relevantim za problematiku nasilja u porodici, kao i drugim zainteresovanim licima. |

|  |
| --- |
| **Uslovi za uključivanje profesionalaca u obuku** |
| **Uslovi za pohađanje programa obuke** su:   * da su učesnici zaposleni u institucijama nadležnim za problematiku nasilja u porodici (Centri za socijalni rad, policija, sudovi, tužilaštva, zdravstvene i obrazovne ustanovce, i NVO specijalizovane za rad sa žrtvama nasilja u porodici); * da su angažovani kao volonteri u NVO i institucijama nadležnim za problematiku nasilja u porodici (što uključuje volonterski angažman, stručno osposobljavanje, specijalizaciju, pripravnički staž); * da pripadaju kategoriji stručnih radnika i saradnika u skladu sa Pravilnikom o bližim uslovima i standardima za obavljanje stručnih poslova u socijalnoj i dječjoj zaštiti; |

|  |
| --- |
| **Krajnji korisnici** |
| Počinioci nasilja u porodici, žene sa iskustvom nasilja u porodici i njihova djeca. |

|  |
| --- |
| **Broj učesnika u grupi (min/max)** |
| Minimalan broj učesnika/ica je 15, a maksimalan broj učesnika/ca u jednoj grupi je 25. |

|  |
| --- |
| **Dužina trajanja programa obuke** |
| Trajanje jednog programa obuke je 2 dana, ukupno 14 sati direktnog i efektivnog rada, uključujući pauze za kafu i pauze za ručak. |